### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 17. august 2022 har vedtaget Magistratens foranstående indstilling af 8. august 2022.

Enhedslisten de Rød-Grønnes byrådsgruppe kunne ikke tiltræde indstillingen og ønskede følgende mindretalsudtalelse medsendt:

”Enhedslisten afviser forslaget som socialt, økonomisk og miljømæssigt ødelæggende.

Almene boliger er del af løsningen. Ikke af problemet. Vi skal have flere almene boliger ikke færre.

Enhedslisten støtter beboernes sag ved domstolene. Ingen skal bulldozes og tvangsflyttes ud af deres hjem i vores kommune.

Vi anbefaler borgerne at deltage i høringen og at afvise dette lokalplanforslag.”

###

Offentlig fremlæggelse af forslag til Lokalplan nr. 1182 for nedrivning af blokke, fælleshuse og parkeringsdæk i [adresse].

### Resume

Lokalplanområdet, der er ca. 3,5 ha stort, er ejet af Østjysk Bolig og ligger i byzone. Inden for planens område findes i dag tre boligblokke på 7 etager og tre boligblokke på 4 etager, som tilsammen indeholder 310 almene lejligheder. Hertil kommer parkeringsdæk samt to fælleshuse.

Formålet med lokalplanen at muliggøre nedrivning af den nævnte bebyggelse som et led i en større omdannelse af [adresse].

Baggrunden for nedrivningen er dels krav i Lov om Almene Boliger, dels aftale med [adresse] om den lovpligtige udviklingsplan for Bispehaven. Loven fastlægger, at der i 2030 maksimalt må være 40 % almene familieboliger i de nationalt udpegede omdannelsesområder, som Bispehaven er ét af.

Byrådet vedtog i december 2021 Helhedsplan for Østjysk Boligs afd. 6, fase 1, hvori de boligblokke, som denne lokalplan omfatter, udpeges til nedrivning. Der er dermed allerede en byrådsbeslutning om, at de pågældende boligblokke skal nedrives som led i en omfattende omdannelse.

Lokalplanforslaget er i overensstemmelse med kommuneplanen, idet der ikke skal opføres ny bebyggelse efter denne plan. Der skal efterfølgende laves en lokalplan for den nye bebyggelse, som ønskes opført, hvor blokkene nedrives. Det er planen, at der i stedet skal opføres nye, private boliger samt faciliteter til kultur og/eller idræt.

### Beslutningspunkter

Det indstilles, at

1) forslag til Lokalplan nr. 1182 godkendes til offentlig fremlæggelse

2) miljørapporten godkendes til offentlig fremlæggelse.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 08-08-2022

Karina Christiansen: 11

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Teknik og Miljøs indstilling af 1. juli 2022.

Amanda Christiansen var forhindret i at deltage i sagens behandling.